Sven Martin Skagestad

**Sven Martin Nilssen Skagestad** (født 1995) er en norsk friidrettsutøver som spesialiserer seg innen kasteøvelsene kulestøt og diskos. Han representerer klubben IL Norna-Salhus. Han har flere NM-gull i kastøvelser, og har også en bronsemedalje i diskos fra Junior-VM i friidrett 2014. 

## Idrettskarriere
;2011
Skagstad deltok ved UM inne 2011, der han vant kulestøt (5 kg) med 16,03 meter i klassen G16.

Ved Världsungdomsspelen 2011 i Gøteborg vant han kulestøt, og kom på 3.-plass i diskos. Han deltok også i spydkast, men endte der på 11.-plass. Ved junior-NM i friidrett 2011 fikk han bronse i kulestøt (6 kg) i klassen MJ19, og han kom på 4.-plass i diskos og 6.-plass i spydkast. 

Han vant kulestøt i G16-klassen ved ungdomsmesterskapet i friidrett 2011, og fikk bronse i spydkast. I diskos kom han på 5.-plass.

;2012
I mars 2012 vant han kulestøt i G17-klassen ved UM inne 2012, med 18,77 meter. 

Utendørs vant han på nytt kulestøt ved Världsungdomsspelen 2012, der han også vant diskos, og kom på 4.-plass i spydkast. Han vant diskos og kule i U20-klassen ved junior-NM i friidrett 2012, og fikk sølv i spydkast bak Håkon Kveseth. I august deltok han ved nordisk juniormesterskap i friidrett 2012, der han fikk sølv i diskos og kompå 4.-plass i kulestøt. Han deltok ved NM i friidrett 2012, og fikk bronse i spydkast som beste plassering, der han kastet 66,40 meter. Han kom på 7.-plass i både kulestøt og diskos. 

Ved ungdomsmesterskapet 2012 vant han kulestøt og diskos, og fikk bronse i spydkast. I september deltok han ved et nasjonal stevne i 5-kamp kast, der han vant juniorklassen sammenlagt, foran Ola Stunes Isene og Thor Olav Rosvold.

;2013
Skagestad deltok ved Halplus Werfertage 2013 i Halle i Tyskland, der han kom på 5.-plass i diskos (U20) og 16.-plass i kulestøt. Ved junior-EM i friidrett 2013 i Rieti, men kastet 46,53 i kvalifiseringsrunden, som var 28. beste tid, og nådde ikke finaleomgangen. 

Han deltok bare i diskos ved junior-NM i friidrett 2013, og fikk der sølv i G18/19, bak Ola Stunes Isene.

;2014
Ved NM i friidrett innendørs 2014 kom han på 3.-plass i kulestøt, med 16,06 meter. Han deltok også i høyde uten tilløp, som var for juniorer, og vant denne øvelsen med 1,64 meter. Han vant også kulestøt ved UM inne 2014. I mars deltok han ved World Indoor Throwing i Växjö i Sverige, der han vant både kulestøt og diskos i G19-klassen. 

Ved Halplus Werfertage 2014 kom han igjen på 5.-plass i diskos, i juniorklassen, og han vant diskos i G19-klassen ved Öresundsspelen 2014. Han ble tatt ut til å delta ved junior-VM i friidrett 2014 i Eugene i USA, og kom der på 3.-plass med 63,21 meter, bak Martin Marković og Henning Prüfer.

Han vant kulestøt og diskos ved junior-NM i friidrett 2014, og kom på 2.-plass i spydkast. Han deltok ved nordisk juniormesterskap i friidrett 2014, og vant der både kulestøt og diskos. Ved NM i friidrett 2014 fikk han sølv i kulestøt og diskos. Ved ungdomsmesterskapet 2014 vant han kulestøt. 

;2015
Skagestad deltok ved Nordic Indoor Match 2015 (senior), og kom der på 7.-plass i kulestøt med 16,47 meter. Han kom på 4.-plass i diskos i U23-klassen ved Halplus-Werfertage 2015, og 2.-plass ved Norwegian Grand Prix. Ved Norwegian Grand Prix / Florø Friidrettsfestival 2015 kom han på 4.-plass i diskos. 

Han deltok ved Bislett Games i juni, og kom på 8.-plass i diskos. Han ble tatt ut til å representere Norge ved lag-EM i friidrett 2015, der Norge konkurrerte i Super League. Han kom der på 7.-plass i diskos, som ga 6 poeng i lagkonkurransen, og 12.-plass i kulestøt, som ga 1 poeng. Norge kom på sisteplass i Super League, og rykket dermed ned til First League. Ved U23-EM i friidrett 2015 i Tallinn hadde han 5. beste resultat i kvalifiseringsrunden i diskos, med 57,65 meter, men greide bare 52,68 meter i finalen, og endte på 11.-plass. 

Skagestad tok gull i både kule og diskos under NM i friidrett 2015, og vant også de samme øvelsene ved junior-NM i friidrett 2015. 

;2016
Ved Nordenkampen 2016 kom han på 6.-plass i kulestøt. Ved NM i friidrett innendørs 2016 vant han kulestøt, og kom på 3.-plass i høyde uten tilløp.

Han vant diskos ved WLV Werfercup i Tyskland i mai, og vant også U23-klassen ved Hallesche Werfertage senere i mai, der han satte ny personlig rekord med 65,20 meter. Ved Florø Friidrettsfestval kom han på 2.-plass, og han kom på 5.-plass i Diamond League-stevnet BAUHAUS-galan i Stockholm.

Han deltok ved EM i friidrett 2016 i Nederland, men fikk 16. beste resultat i kvalifiseringsrunden i diskos, og nådde ikke finalerunden. I slutten av juli vant han kulestøt og diskos ved NM i friidrett 2016. Han deltok i sommer-OL 2016, men ble slått ut i kvalifiseringen med 62,45 meter og 13. beste tid.

;2017
Under U23-EM i friidrett 2017 vant Skagestad diskos, med 61,00 meter, 83 cm foran rumenske Alin Alexandru Firfirică.

## Medaljer i norske seniormesterskap

## Referanser




## Eksterne lenker
* 
*  Min friidrettsstatistikk - Sven Martin Skagestad